پروفیسر طاہرہ حساس (ستارہ امتیاز) ، جھالاوان آن تعلقدار اولیکو ماہر تعلیم ءِ۔ اودے “گودی جھالاوان” نا پن ہم تننگانے۔ او بلوچی ، براہوئی و اردو ادب اٹی 20 آن زیات کتاب نوشتہ کرینے۔ اودے صوبائی و قومی کہول آ بھاز آ ایوارڈ آک ہم تننگانو۔ تینا شاعری نا کمک اٹ او نیاڑی تا حق آتے گچین ءُ وڑ اسے ٹی مون آ ایسنے۔ بلوچ قوم اکن اونا خذمت آتے مون آ تخسا بلوچستان نیشنل پارٹی اودے سینیٹ نا گچین کاری تے کن ٹکٹ تسنے۔ ادبی تپہ غاک دا فیصلہ نا ستا ءِ کرینو، و پارینو کہ پارٹی نا دا فیصلہ غان اومیت اس ودی مسنے کہ تینا سی و پنچ سال نا علمی و ادبی کیریئر و آزموندہ غان پد او دا منصب ء بلوچستان کن کاریم اٹ اتیک۔
